                                        Z A P I S N I K

    Sa sjednice Općinskog vijeća općine Jarmina održane 12. travnja 2012 godine u prostorijama općine Jarmina.

     NAZOČNI:                                                               ODSUTNI:

1. MILAN NAGLIĆ                                                1. DALIBOR BELA

2. STJEPAN MAJPRUZ                                         2. TOMISLAV PRACAIĆ

3. ĐURO HORVAT                                                3. MARIO KRUŠELJ

4. STJEPAN DADIĆ

5. STJEPAN SEDLAR

6. DRAGUTIN CULI

7. MARIO MATIĆ

8. VLADIMIR KLARIĆ

     Predsjednik Općinskog vijeća Milan Naglić za sjednicu predlaže

                                         D N E V N I     R E D

1. Dogovor oko obilježavanja dana općine.

2. Donošenje Odluke oko dodjele javnih priznanja općine Jarmina.

3. Donošenje Odluke o raspisivanju natječaja za izgradnju solarne elektrane.
4. Razno.

     Glasovanjem vijećnika dnevni red je jednoglasno prihvaćen. 

                                                   TOČKA 1.

     Načelnik Andrija Draganić je izvijestio vijećnike da je već razgovarao sa udrugama oko njihovog učešća u organizaciji manifestacije.

     Udrugama koje učestvuju u organizaciji će se dodijeliti sredstva oko dvije tisuće kuna a KUD-u deset do dvanaest tisuća kuna a piće će sami prodavati.

     Lovci će samo pucati a ostalo će biti kod ribića.

     Svečana sjednica vijeća će biti u 13 sati a gosti će se počastiti u udruzi“Kaj“.

                                                   TOČKA 2.
    Načelnik za zlatnu plaketu za poseban doprinos na unapređenju športa općine Jarmina predlaže Mariju Koledić a za zlatnu plaketu za poseban doprinos na unapređenju obrtništva općine Jarmine predlaže Nevenku Klarić.

    Prijedlog je obrazložio činjenicom da su predložene kandidatkinje dobile na nivo županije također priznanja u svom djelokrugu rada.

    Također predlaže Katarinu Šlogar za zlatnu plaketu za naročita postignuća na području humanitarno-društvenog djelokruga un općini Jarmina.

     Zamjenica načelnika Višnja Škrlec predlaže Antuna Devića za zlatnu plaketu za naročita postignuća i doprinos na području istraživačko-povijesnog djelokruga općine Jarmina.

     Vijećnik Dragutin Culi za zlatnu plaketu predlaže KUD „Zvonko Ban“ Jarmina za naročita postignuća i doprinose na području općine Jarmina.

      Vijećnik Stjepan Majpruz je rekao da bi se trebala dodjeliti i plaketa za najvećeg tračera u Jarmini.

       Za počasnog građanina općine Jarmina načelnik predlaže Petra Čobankovića uz obrazloženje o svom doprinosu predloženog u pomoći općini Jarmina.

       Vijećnik Vladimir Klarić je rekao da su se zaista petar Čobanković i Jure Njavro u saboru zauzimali da općina Jarmina uđe u područje od posebne državne skrbi.

        Vijećnik Stjepan Majpruz je rekao iako je on oporba misli da zaista jedino Petar Čobanković treba primiti predloženo priznanje.

        Glasovanjem vijećnika svi prijedlozi o dodjeli priznanja jednoglasno su prihvaćeni.
                                                      TOČKA 3.

         Načelnik Andrija Draganić vijećnike je izvijestio da smo nedavno dobili odobrenje za solarnu elektranu te da ima zainteresiranih za izgradnju.

         Nakon rasprave na prijedlog načelnika jednoglasno je donesena odluka o raspisivanju natječaja za izgradnju solarne elektrane.

                                                        TOČKA 4.

         Načelnik Andrija Draganić je vijećnike izvijestio da je na natječaj za otvaranje  ljekarne došla jedna ponuda.

         Nakon kraće rasprave prispjela ponuda je jednoglasno prihvaćena.

         Načelnik je pročitao pismo namjere „Vinke“ d.d. o namjeri izgradnje hladnjače na prostoru predviđenim za gospodarsku zonu.

         Također je rekao da smo dobili od Ministarstva socijalne skrbi odobrenje za Program treće životne dobi kao nosioci programa a mi ćemo dati voditelja i jednog pomoćnog radnika a Tordinci medicinsku sestru, vozača i vozilo.

     Vijećnik Stjepan Sedlar je rekao da u ulici N.Š.Zrinski ne radi nekoliko sijalica.

                                                                   Predsjednik Općinskog vijeća

                                                                             Milan Naglić

